Danilo Türk itu apa sih? Jelaskan dalam bahasa jawa ya

Danilo Türk ) iku Présidhèn Slowén sing njabat ing périodhe 2007-2012. Dhèwèké uga sawijining pengacara lan diplomat.

Türk lair ing sawijining kulawarga kelas menengah ngisor ing Maribor, Slowén (ing tembé mburi péranganing Républik Federal Sosialis Yugoslavia). Bapané tilar donya nalika dhèwèké isih cilik. Nalika taun 1971 dhèwèké lumebu Universitas Ljubljana lan sinau hukum. Dhèwèké olèh gelar MA kanthi tésis hak-hak minoritas saka Fakultas Hukum Universitas Beograd. Nalika taun 1978, dhèwèké dadi asistèn dhosèn ing Fakultas Hukum ing Ljubljana. Nalika taun 1982, dhèwèké olèh gelar PhD kanthi tesis prinsip non-intervènsi sajeroning hukum internasional. Nalika taun 1983, dhèwèké dadi dirèktur Institut kanggo Hukum Internasional Universitas Ljubljana. Ing taun-taun sabanjuré, dhèwèké nyambut gawé ing hak-hak minoritas. Ing patengahan taun 1980-an, dhèwèké nyambut gawé bebarengan karo Amnesty International kanggo nglapuraké isu-isu hak asasi manungsa ing Yugoslavia.